b'\n_START_ARTICLE_\nEnglish-only movement\n_START_PARAGRAPH_\nEnglish-only movement (kun-engelsk-bev\xc3\xa6gelsen) er en politisk bev\xc3\xa6gelse, der g\xc3\xa5r ind for engelsk som eneste officielle sprog i USA. De facto er engelsk det eneste alment brugte sprog i USA, og tilh\xc3\xa6ngerne af bev\xc3\xa6gelsen \xc3\xb8nsker at g\xc3\xb8re dette officielt. Selv om English-only movement er flere hundrede \xc3\xa5r gammel, har den moderne version oplevet en genopblussen siden 1980._NEWLINE_Den moderne English-only movement er blevet m\xc3\xb8dt med afvisning fra Linguistic Society of America, som i 1986 vedtog en beslutning, der gik imod "English-only-foranstaltninger\' med den begrundelse, at de er baseret p\xc3\xa5 misforst\xc3\xa5elser omkring den rolle, som et f\xc3\xa6lles sprog spiller i skabelsen af politisk enhed, og at de er uforenelige med grundl\xc3\xa6ggende amerikanske traditioner for sproglig tolerance."_NEWLINE_Organisationen U.S. English siger "at indf\xc3\xb8relse af engelsk som officielt sprog vil hj\xc3\xa6lpe med at \xc3\xb8ge indvandrernes muligheder for at l\xc3\xa6re og tale engelsk, som er det vigtigste redskab, som indvandrere skal have for en vellykket tilv\xc3\xa6relse."'